CELEX: 52005PC0066
Language: da
Date: 2005-03-01
Title: Forslag til Rådets forordning om ændring af forordning (EØF) nr. 2454/93 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks

Vigtig juridisk meddelelse

|

52005PC0066

Forslag til Rådets forordning om ændring af forordning (EØF) nr. 2454/93 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks  /* KOM/2005/0066 endelig udg. */  

	Bruxelles, den 01.03.2005KOM(2005)66 endeligForslag tilRÅDETS FORORDNINGom ændring af forordning (EØF) nr. 2454/93 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks(forelagt af Kommissionen)BEGRUNDELSEFællesskabets forsendelsessystem er blevet datamatiseret på basis af Europa-Parlamentets og Rådets beslutning nr. 210/97/EF af 19. december 1996 om vedtagelse af et handlingsprogram for toldvæsenet i EF (»Told 2000«)[1]. Systemet har været fuldt operationelt i medlemsstaterne siden den 1. juli 2003, og det har vist sig at være pålideligt og tilfredsstillende for både toldadministrationerne og erhvervslivet.Under disse omstændigheder er det ikke længere økonomisk berettiget at tillade, at formaliteter gennemføres på basis af en skriftlig forsendelsesangivelse, undtagen i ekstraordinære tilfælde, hvor der ikke er et edb-system til rådighed (hos toldvæsenet eller den erhvervsdrivende), eller hvor det drejer sig om angivelser fra rejsende.Da nogle medlemsstater vil skulle fuldføre udviklingen og implementeringen af de nødvendige redskaber og links for at give de erhvervsdrivende mulighed for at koble sig til det datamatiserede forsendelsessystem, bør der overvejes en overgangsperiode, i hvilken brugen af skriftlige forsendelsesangivelser tillades.Kommissionens forordning (EF) nr. 2454/93[2] om ændring af forordning (EØF) om visse gennemførelsesbestemmelser til toldkodeksen bør derfor ændres tilsvarende, [og det er formålet med vedlagte forslag til rådsforordning].Da Toldkodeksudvalget ikke har afgivet nogen udtalelse om det af Kommissionen fremlagte forordningsudkast, må Rådet nu træffe de nødvendige foranstaltninger i overensstemmelse med Rådets afgørelse 1999/468/EF af 28. juni 1999. Dette er formålet med forslaget til rådsforordning.Forslag tilRÅDETS FORORDNINGom ændring af forordning (EØF) nr. 2454/93 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeksRÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab,under henvisning til Rådets forordning (EØF) nr. 2913/92 af 12. oktober 1992 om indførelse af en EF-toldkodeks, særlig artikel 247,[3]under henvisning til forslag fra Kommissionen, ogud fra følgende betragtninger:(1) Fællesskabets forsendelsessystem er blevet datamatiseret på basis af Europa-Parlamentets og Rådets beslutning nr. 210/97/EF af 19. december 1996 om vedtagelse af et handlingsprogram for toldvæsenet i EF (»Told 2000«)[4]. Systemet har været fuldt operationelt i medlemsstaterne siden den 1. juli 2003, og det har vist sig at være pålideligt og tilfredsstillende for både toldadministrationerne og erhvervslivet.(2) Under disse omstændigheder er det ikke længere økonomisk berettiget at tillade, at formaliteter gennemføres på basis af en skriftlig forsendelsesangivelse, fordi toldmyndighederne dermed tvinges til at indlæse angivelsen manuelt i det datamatiserede system. Alle forsendelsesangivelser bør derfor generelt indgives via edb.(3) Skriftlige forsendelsesangivelser bør kun tillades i ekstraordinære tilfælde, hvor toldvæsenets datamatiserede forsendelsessystem eller den erhvervsdrivendes applikation ikke fungerer, således at de erhvervsdrivende fortsat kan gennemføre forsendelsestransaktioner.(4) For at sætte rejsende i stand til at gennemføre forsendelsestransaktioner bør toldmyndighederne tillade brugen af skriftlige forsendelsesangivelser, når rejsende ikke har direkte adgang til det datamatiserede forsendelsessystem.(5) Da nogle medlemsstater vil skulle udvikle og tage de nødvendige redskaber og links i brug for at give de erhvervsdrivende mulighed for at koble sig til det datamatiserede forsendelsessystem, bør der derfor overvejes en overgangsperiode, i hvilken brugen af skriftlige forsendelsesangivelser tillades.(6) Med undtagelse af tilfælde, hvor toldvæsenets datamatiserede forsendelsessystem eller den hovedforpligtedes applikation ikke fungerer, bør toldmyndighederne, som antager skriftlige forsendelsesangivelser, sikre, at forsendelsesdataene udveksles mellem toldmyndigheder, som benytter informationsteknologi og edb-net.(7) Kommissionen forordning (EØF) nr. 2454/93[5] bør derfor ændres tilsvarende.(8) Da Toldkodeksudvalget ikke har afgivet nogen udtalelse om det af Kommissionen fremlagte forordningsforslag, må Rådet nu træffe de nødvendige foranstaltninger -UDSTEDT FØLGENDE FORORDNING:Artikel 1I forordning (EØF) nr. 2454/93 foretages følgende ændringer:1. Artikel 353 affattes således:"1. Forsendelsesangivelserne skal være i overensstemmelse med strukturen og de nærmere specifikationer i bilag 37a og indgives elektronisk til afgangsstedet.2. Toldmyndighederne antager en skriftlig forsendelsesangivelse udfærdiget på en formular, der svarer til modellen i bilag 31 og i overensstemmelse med den procedure, der er fastlagt af toldmyndighederne efter fælles overenskomst i følgende tilfælde:(a) når toldmyndighedernes datamatiserede forsendelsessystem ikke fungerer(b) når den hovedforpligtedes applikation ikke fungerer.3. De kompetente myndigheder attesterer den i stk. 2, litra b), omtalte funktionsfejl.4. Når varer transporteres af rejsende, som ikke har direkte adgang til toldvæsenets datamatiserede system og således ikke kan indlevere forsendelsesangivelsen elektronisk til afgangsstedet, tillader toldmyndighederne, at den rejsende benytter en skriftlig forsendelsesangivelse udfærdiget på en formular, der svarer til modellen i bilag 31.I så fald sikrer toldmyndighederne, at forsendelsesdataene udveksles mellem toldmyndigheder, som benytter informationsteknologi og edb-net."2. Artikel 354 udgår.Artikel 2Denne forordning træder i kraft på tyvendedagen efter offentliggørelsen i Den Europæiske Unions Tidende .Den finder anvendelse fra den 1. juli 2005.Toldmyndighederne kan dog fortsat antage skriftlige forsendelsesangivelser indtil senest den 31. december 2005.Hvis toldmyndighederne beslutter at antage skriftlige forsendelsesangivelser efter den 1. juli 2005, underretter de skriftligt Kommissionen herom inden den 1. juli 2005. I så fald sikrer toldmyndighederne i medlemsstaterne, at forsendelsesdataene udveksles mellem toldmyndigheder, som benytter informationsteknologi og edb-net.Denne forordning er bindende i alle enkeltheder og gælder umiddelbart i hver medlemsstat.Udfærdiget i Bruxelles, denPå Rådets vegneFormand 

[1] EFT L 33 af 4.2.1997, s. 24. Ændret ved Europa-Parlamentets og Rådets beslutning 105/2000/EF (EFT L 13 af 19.1.2000, s. 1).

[2] EFT L 253 af 11.10.1993, s. 1. Senest ændret ved forordning (EF) nr. 2286/2003 (EUT L 343 af 31.12.2003, s. 1).

[3] EFT L 302 af 19.10.1992, s. 1. Senest ændret ved tiltrædelsesakten af 2003.

[4] EFT L 33 af 4.2.1997, s. 24. Ændret ved Europa-Parlamentets og Rådets beslutning 105/2000/EF (EFT L 13 af 19.1.2000, s. 1).

[5] EFT L 253 af 11.10.1993, s. 1. Senest ændret ved forordning (EF) nr. 2286/2003 (EUT L 343 af 31.12.2003, s. 1).